
anu tenpo Santa seli? 
tan jan Polo 


ma Elopa en ma Mewika pi nasin lete la 
mi mute li pilin e ni: tenpo Santa o walo. 
ona li jo e ko lete mute, la ona li pona. 
pilin pi tenpo Santa seli li nasa li ike. 
taso ma mute la tenpo Santa seli li nasa 
ala li ike ala. pana lukin la ma Malasija 
la tenpo Santa li seli mute a! taso ken la 
jan mute li toki e ni: ma Malasija li ma pi 
nasin sewi Isilan anu seme? tenpo suno 
Santa li lon ala lon? ona li lon a. ona li 
tenpo lawa pi pali ala! 


tenpo ni la mi awen lon ma Malasija. 
tan ni la mi ken lon e ni: jan pi nasin 
sewi Kolisu li mute lili, taso tenpo Santa 
li pona tawa jan mute lon ma Malasija. 
ona li pona tawa jan pi nasin sewi Isilan 
tawa jan pi nasin sewi Puta kin a. ona li 
pona tawajan lili ale a. lon la tawa jan pi 
nasin sewi Kolisu la tenpo suno Santa li 
jo e suli pi nasin sewi. ona li musi e ten- 
po suno pi kama lon pi jan Jesu. tawa 
jan ante la, tenpo Santa li tenpo pona 
li tempo musi. lon tomo esun suli ale la 
kasi suli mute pi tenpo Santa li lon. suno 
pi kule mute en kalama musi pi tenpo 
Santa kin li lon. ike la ma ale la tenpo 
Santa li kama tenpo pi mani mute. ten- 
po Lamatan tan tenpo suno sike Sonko 
la tenpo Santa li esun suli. 


tenpo pi kalama musi 
tan jan Ke Tami 


tenpo mun pini la, tenpo suno suli li 
kama. jan mute la, ni li tenpo suno sewi, 
li tenpo suno pi jan Jesu. jan mute la, ni 
li tenpo suno pana, li tenpo suno olin, li 
tenpo suno pi kalama mama. jan antela, 
tenpo suno ni li suli ala. taso ma mute 
la, tenpo suno ni li suli tawa jan, li tenpo 
suno pi pali ala, li kama e nasin tan kulu- 


tenpo walo 
tenpo Santa walo 


Santa li kama pona tawa jan mute? mi 
pilin e ni: tenpo Santa li suli tan ni: ona li 
kama tan ma Mewika. ona li sama ten- 
po monsuta tan ni: ona kin li kama tan 
ma Mewika. ijo pi ma Mewika li pona 
tawa jan mute a. 


toki lon la mi pilin ike lili tan ni: tenpo 
Santa li walo ala lon ma Malasija. taso 
ni li suli ala... ken la tenpo suno Santa 
ni la mi tawa poki pi tawa telo pi anpa 
sewi, mi musi lon anpa suno a! 


1 "monsuta" la sina pilin ike tan 
ni: ona li ken pakala e sina 


ken la jan li wile sona: tan seme la tenpo E. 


pujan. nasin pi tenpo suno ni li ken ante 
mute lon ma mute. ma lete mute lon ma 
suli Elopa la, nasin wan li ni: jan li wan e 
kasi lili mute li pali e soweli kepeken ni. 
soweli ni la, palisa sike suli li lon lawa. 


musi soweli ni li pona tawa jan mute. 
taso, ma tomo wan la, ona li suli mute, 
li suli mute tawa pilin jan, li suli mute 
lon suli kin: jan mute pi ma Jele (Gavle) 
li wan e kasi mute e linja mute e ijo ante 
mute, li pali e soweli pi suli mute a. ki- 
wen musi soweli ni li suli a sama tomo. 

tenpo sike ale la, ma tomo li pali sin e 
ona. 


taso... ijo ante li lon. kiwen musi sowe- 
li suli li kasi mute, li linja mute la, seli li 
ken seli e ona, li ken pakala e ona. jan 
wan li seli e ona lon tenpo sike open 
ona. jan wan ante li seli e ona lon ten- 
po sike nanpa tu wan. jan pi ante kin li 
pakala e ona lon tenpo sike ante mute. 
ni la, kiwen musi soweli li awen ala lon 
tenpo sike mute, li awen lon tenpo sike 
pi mute ala taso. 


seli li lon tenpo sike mute la, seli li musi 
tawa jan mute pi ma ante mute. ni li lon 
tan seme? ona li wile sona e ni: tenpo 
sike pini ni la, kiwen musi soweli li kama 
ala kama seli? 

taso ni li musi ala musi tawa jan pi ma 
tomo Jele kin? 

musi ala a! 


kulupu 


wile pi tenpo sike sin 
tan jan Ke Tami 


tenpo sike sin li lon. jan mute la, tenpo 
sike pini li ken ike, li ken jo e jaki mute 
e toki ike mute e pilin ike mute. taso 
tenpo sike sin li kama la, ike ale li ken 
awen lon tenpo pini. sama la, pona li 
ken kama lon tenpo sin. 


taso jan li wile e pona tan kama taso 
ala, li wile e pona tan ona kin! sona la, 
jan mute li pilin e ni: “tenpo sike ni la, 
mi pali e ijo pona suli. mi pali e ijo ni la, 
mi kama suli e pona mi lon pona mi pi 
tenpo sike pini.” sona kin la, jan mute li 
kama ala pali e ijo pi wile ona. 

ni li nasin lawa ala la jan lawa li wile poki 
ejan pakala. pakala li ike tawa jan pi ma 
tomo Jele la, jan mute pi ma tomo Jele li 
lukin awen e kiwen musi soweli. tenpo 
sike pini tu tu la, ona li kama a awen e 
kiwen musi soweli. taso tenpo sike pini 
la, kiwen musi soweli li kama seli sin. 


mi la, ni li ike a. kiwen musi soweli o seli 
ala. kiwen soweli musi o awen. pona o 
tawa soweli musi kiwen lon tenpo sike 
kama. 


tenpo lili la, mi wile sona tan jan pi toki 
pona: tenpo sike sin la, seme o pona? 
sina wile ala wile pali e ijo? jan li pana 
e toki! 

jan pi toki pona li toki ala toki wile e 
pali pi tenpo sike? 


sina toki e wile pali lon tenpo sike ante anu 
seme? 


ll mi toki e ni lon 
tenpo sike mute 


mi toki e ni lon 
x tenpo sike ala V 
mi toki e ni lon 
V tenpo sike pi 
mute ala 


tenpo la, jan mute li lukin pali e wile ona 
lon tenpo sike. taso seme li lon tenpo 
sike ni? a, jan mute li wile. jan mute li 
wile ala. jan li wile la, seme li lon wile? 


e jan pi toki pona li jan sona a! ona li 
wile suli e sona ona. sona ni mute li 
sona toki, li ken sona pi toki pona, 
li ken sona pi toki ante. sona ante li 
ken sona pi tomo sona. 

e jan li wile pali e musi. musi li pona, 
li ken suli e kon. kin la, ona li wile 
kama pali pini pona e ni. 

e jan li wile pona e sijelo ona. wawa 
en ponasijelo en pona kon en moku 
pona li suli. 

e jan ante li wile pona e jan ante, li 
wile kama pona, li wile kama pil- 
in pona, li wile kama lon kulupu, li 
wile weka e ike tan ona. 


sona ni la, pona mute en nasin pona 
mute en nasin wile mute li lon! 


"mi o pali ala pali e ijo lon tenpo sike ni a?" 


a pali 
X ala 
K ken 


K 


mi wile e pona ale tawa pali ale ona! 
tenpo pini la, wile ona li awen ala awen 
lon pali? a, tenpo mute la, ni li lon ala. 
taso ken la, pona tu li lon. 


pona nanpa wan la, pali lili li ken suli kin, 
li ken awen e pona lili lon tenpo mute 
awen. 

pona nanpa tu la, jan mute li toki ala e 
wile pali ona, li toki e wile nasin taso 
ona! ona li ken toki e ni: “mi pali e seme? 


ni li suli ala. taso mi pali la, mi pali ke- 
peken nasin! ni li suli e pona mi!” jan 
wan li toki: “tenpo sike ni la, nasin mi 
li nasin pi pali pini; mi kama ala awen 
pali tan wawa wile mi la, mi wile kepek- 
en nasin ni: mi pali la, mi pini pona e ijo 
pali.” jan ante li toki e ni: “nasin mi li na- 
sin pali. ijo pali li suli ala, taso awen pali 
li suli. mi wile pali e ijo mute la, mi wile 
awen e nasin pali lon nasin ale mi!” ni la, 
sina ken pona e sina, taso sina pilin ike 
ala tan weka pi ijo pali wan. 


pona seme o kama lon tenpo sike sin ni? 


a, jan mute la, tenpo sike pini li jo e ike 
mute. jan li toki la, ona li wile e ni ala 
lon tenpo sike sin. pona o kama. pona 
o kama tawa jan ale. pona o kama tawa 
jan poka. pona o kama tawa toki pona. 
utala o lon ala. 

jan wan li toki e ni: “tenpo sike pini li 
pona. mi wile e ni: tenpo sike kama li 
pona mute.” 

ante la, jan li wile e pona lon ale ona, e 
pona lon pali wile ona, e pona lon mani 
ona, e pona lon sona ona. suli la, jaki suli 
Kolona o weka aaaaa! 


mi kin li wile e ni ale. mi wile e ni: ten- 
po sike ni li kama e pona mute lon sina. 
sina ale en ale sina o awen pona anu 
kama pona a. 


pali wile li kama ala kama pona? 


tenpo mute a anu tenpo ale H 
la mi pali e ijo ale! 


pali mi ni li pona tawa mi 


ona li pona suli ala INN 


pali li kama pakala lon tenpo 
lili a 


—— ay AO 


nimi namako mojuna! 
tan jan Kapesi Pake 


toki pona li kepeken nimi pi nanpa 
seme? 120? 123? 125? 137? wile sona 
ni li ike lili. jan ala li sona pona e nanpa 
nimi pi toki pona. ante la, jan o kepeken 
lipu pu kepeken lipu ku tawa ni. taso, 
nimi mute pi toki pona li pu ala li ku ala. 
sina sona ala sona e ni? ona li nimi na- 
mako. jan pi nanpa lili li kepeken nimi 
namako, taso nimi namako li awen lon. 


ni la, mi wile toki e nimi namako tu. 
ona li namako, taso ona li majuna? kin. 
nimi namako nanpa wan li “amiko.” ona 
li kama lon tenpo sike 2006. ona li tan 
jan Kipo li tan jan Elumutu. tenpo mute 
lon toki pona la, jan li kepeken nimi “jan 
pona” tan pilin pona tawa jan ante. taso, 
nimi “jan pona” li suli pi mute ike la, jan 
li wile kepeken nimi “amiko.” toki Inli la, 
nimi “amiko” li “friend.” toki open ona li 


1 “majuna” li “sin ala” 


tan jan Kapan 


tenpo sike pini la mi olin e toki pona. mi 
pilin ni: toki pona li sona pona li pona 
tawa kama jo pi sona ali. mi open kama 
jo e sona pi toki pona. 


mi sitelen e nimi ali pi toki pona lon lipu 
mi li kama jo e sona pi nimi ali. mi wile 
kama jo e sona ali kepeken tenpo lili. mi 
lukin e lipu pi toki pona pi lili taso. 


tenpo kama la mi kama ala jo e sona, mi 
pilin ni: ken la toki pona li pona ala tawa 
mi, mi ken ala jo e sona pi toki pona. mi 
weka e toki pona. 

toki Epelanto. 


nimi namako nanpa tu li “sipi.” ona li 
kama lon tenpo sike 2007. ona li tan 
jan “spad0103.” o lukin e linja nimi ni: 
“mama li telo e ona.” taso, mi o sona e 
ni: “ona” li mama anu jan ante? mama li 
telo e jan ante la, o toki e ni: “mama li 
telo e ona ante.” mama li telo e mama 
la, o toki e ni: “mama li telo e ona sama.’ 
toki nanpa tu li kon sama nasin pi nimi 
“sipi? mi tu e linja mi la, mi tu e sipi. toki 
Inli la, nimi “sipi” li “reflexive pronoun.” 
toki open ona li toki Lasina. 


mi alasa e nimi namako ni lon tenpo 
sike 2021. taso, ona li suli tawa sina tan 
seme? mi pilin e ni: nimi namako maju- 
na li pana e sona pi pini pi toki pona. toki 
pona li ante lon tenpo. tenpo sike 2006 
en tenpo sike 2007 la, toki pona li toki 
ante. pilin pi jan ante lon tenpo ante 
li kon pini pi toki pona. kon ali pi toki 
pona li suli tawa sona pi mi mute. sina 
o kepeken ala kepeken e nimi “amiko” e 
nimi “sipi?” ala, taso sona en kepeken li 
sama ala. sona li lon lawa li pona tawa 


insa pilin. kepeken li pona tawa toki jan. 
ijo tenpo pi toki pona mi 


tenpo kama lili la mi lukin e sitelen tawa 
pi toki pona lon ijo Intane (Internet). ni 
li kepeken e sitelen pi ma Sonko la, mi 
ken sona e ni. taso ni li jo e sona lili taso 
pi toki pona, tan ni li ali ala. 


mi lukin e sitelen tawa ni la mi sitelen 
e ijo lawa taso. tenpo pini la mi pilin ike 
tan ni: mi sitelen e sitelen mute kin lon 
tenpo lili kin. tenpo pini la mi wile kama 
jo e sona ali pi toki pona kepeken ten- 
po suno tu taso! mi lukin e sitelen mi 
kepeken tenpo lili, taso tenpo suno ali 
la mi lukin. mi kama jo e sona pi sitelen 


sinpin la mi lukin e sitelen tawa monsi. 


mi lukine sitelen tawa ale, taso mi kama 
jo e sona pi toki pona pi ali ala. sitelen 
tawa pi toki pona pi toki Inli li lon ijo 
Intane, taso mi sona taso e toki Inli lili. 
taso mi ken taso lukin e sitelen ni. 


sitelen tawa ni li jo e sitelen pi toki Inli, 
mi ken ala kute la mi ken lukin e sitelen. 


mi kama jo e sona ali pi toki pona ke- 
peken tenpo mun wan. ni la mi ken 
toki e toki pona tawa jan pi toki pona. 


ilo Nole tan pali To 
tan jan Pije 


sina sona ala sonae pali To? ona li nasin 
linluwi!, li ilo pona. sina kepeken ona la 
jan ante (en janike) li ken ala lukin e pali 
linluwi sina. ni li suli kin tawa jan sitelen 
pi sona sin, li suli tawa jan pi wile ante 
lon ma ike, li suli tawa jan ante mute 
kin. (kin la sina ken tawa lipu pi "linlu- 
wi pimeja" kepeken ilo To. lipu ni li jo e 
nimi ".onion" lon pini nimi. sina ken ala 
tawa lipu ni kepeken ilo linluwi ante.) 


mi toki e ni: sina kepeken ilo To la jan 
ante li ken ala lukin e pali linluwi sina. 
taso jan li ken lukin kin e ni: sina kepek- 
en linluwi To. pali To li ike tawa kulupu 
lawa mute lili; tan ni la kulupu lawa ni 
li wile pake? e linluwi To. pakala! ku- 
lupu lawa lon ma Sonko en kulupu 
lawa lon ma Losi li pake e linluwi To. 


sinalon mani lasina ken ala ken kepeken 
linluwi To? a, sina ken, taso sina wile ke- 
peken "nasin sewi To" [Tor bridge]. sina 
kepeken nasin sewi To la kulupu lawa 
ike li ken ala lukin e kepeken To sina. 


1  "linluwi" li kulupu pi ilo sona mute 
2 jan li "pake" e ijo la, ijo ni li pini 
anu ijo ni li ken tawa ala 


AN 


mi pali e jan pona mute kepeken toki 
pona! mi olin e sitelen kepeken toki 
pona. mi sitelen kepeken toki pona tan 
ni: mi wile ala e ni: jan pona li ken sona e 
sitelen mi. jan pona mi li lukin e sitelen 
mi la ona mute toki e ni: mi ken ala sona 
eni. 


mi pilin pona tan ni: mi sona e toki pona 
li ken toki e toki pona. toki pona li toki 
suli lon mi. 


nasin sewi To ni li kama tan seme? a, 
ona li kama tan jan pona pi pali To! 
sina wile la sina ken pana e nasin lin- 
luwi To sina tawa jan ante (lon ma 
Sonko anu ma Losi anu lon ma ante). 


kulupu pali To li pali e ilo sin Nole [Snow- 
flake]. sina ken lukin e ona lon lipu 
ni: https://snowflake.torproject.org/ 
sina jo e ilo Nole la jan ante li ken ke- 
peken linluwi sina, li ken kepeken 
nasin linluwi To. ilo Nole li pona kin. 


tenpo suli la mi jo e ilo Nole. tenpo 
suno ni la jan luka li kepeken linluwi mi, 
li ken kepeken nasin linluwi To tan mi. 


kulupu lawa o pake ala e linluwi To! o 
kama jo e ilo Nole. 

kasi walo li utala 
e jan Nasi 
tan jan Alonola 


[o awen! mi toki e ijo ike mute 
lon toki ni!] 


tenpo pini mute la, ma Tosi la, ku- 
lupu lawa Nasi [NSDAP, "Nazis"] li 
lon. ona li jo e nasin pi ike mute. jan 
mute lon ma Tosi li pilin ike tan lawa 
pi jan Nasi. tan ni la, ona li wile ante 
e lawa. 


kulupu pona pi kasi walo [Weiße 
Rose] li lon. ona li wile utala e jan 
Nasi kepeken lipu. tenpo sike pi uta- 
la Salinka [Stalingrad, 1942] la, jan 
Alekanta Sole (Alexander Schmo- 
rell) en jan An So (Hans Scholl) li 
pali e lipu. lipu ni la, ona li toki e ni: 
“ma Tosi li utala e jan pi utala ala. 
ona li moli e jan Posuka, e jan Losi, e 
jan pi nasin sewi Juta!”. ona li pana e 
lipu ni tawa jan sona lon ma 


tenpo lete la, jan Wili Ka (Willi Graf) 
en meli sama pi jan An So - jan Sopi 
So (Sophie Scholl) - li lon kulupu ni 
kin. tenpo ni la, jan Sole en jan So en 
jan Ka li tawa ma Losi tan ni: ona o 
utala! tenpo sin la, ona li tawa ma 
Tosi la, ona li pali e lipu sin lon ten- 
po sike kama [1943]. lipu ni la, ona 
li toki e ni: “ma Tosi li ken ala utala 
e ma Losi! ma Tosi li ken ala anpa e 
utala e ma ante ale. ni la, ike mute li 
lon utala” 


tenpo ni la, ona li pana e lipu mute 
tawa jan mute. tenpo sike ni [1943] 
la, utala Salinka li pini. jan Tosi mute 
en jan Losi mute li moli, taso ma Losi 
li nanpa wan! ni la, jan mute li tawa 
utala lon ma Tosi. 

7 


tenpo kama la, jan Elemu Pon 
Moleke (Helmut von Moltke) li pana 
e lipu pi kasi walo tawa ma Inli. ona 
li pali e lipu mute, li pana e ona tan 
tomo tawa sewi! jan mute li lukin e 
lipu ni. 


ike la, tenpo kama la, jan An So en 
jan Sopi So li tawa tomo sona. ona li 
pana e lipu sin lon supa mute. taso, 


jan li lukin e ona, li poki e ona. jan 
tu So o tawa tomo lawa. ma ni la, 
jan lawa li toki e ni: jan tu So o moli! 
tenpo kama lili la, jan Jokan Kika 
(Johann Reichhart) li moli e ona tu. 
tenpo kama lili la, jan Wili Ka en jan 
Alekanta Sole li moli kin. namako la, 
jan lawa li toki e ni; jan ante pi kasi 
walo o lon tomo pi jan ike. 


jan Tosi ante mute li (wile) utala e 
jan Nasi, taso ona li ken ala pini e 
lawa pi jan Nasi. 


tawa pi poki monsi 
pi ma Asija 
nanpa tu tu: ma Pilipina 
tan jan Polo 


ma Pilipina li ma suli ante pi ma Asija pi 
nasin seli pi kama suno. sama ma Into- 
nesija la ma Pillipina kin li jo e ma mute 
mute pi insa telo suli. ona li jo e laso kasi 
mute e ma poka telo pona mute. sama 
ala pi ma ante pi ma Asija la (ma Koleja 
kin li sama ala) nasin sewi nanpa wan pi 
ma ni li nasin sewi Kolisu. taso kulupu 
lili pi nasin sewi Silami kin li lon nasin 
seli pi ma ni. nasin sewi Kolisu li kama 
tan ma Epanja tan ni: tenpo pini mute la 
ma Epanjalijo e ma Pilipina. kama la jan 
pi ma Mewika li kama. tan ni la tenpo ni 
la jan pi ma Pilipina li toki pona e toki 
Inli (taso tenpo ni la jan pi mute lili li ken 
toki e toki Epanija). 


mi la mi tawa ma tu taso pi ma Pilipina. 
mi tawa ma tomo Sepu (Cebu) tawa ma 
pi insa telo Poko (Bohol). ma tomo Sepu 
lijo e tomo pi tenpo pini mute. jan pi ma 
Epanija li pali e tomo ni. tomo pi nasin 
sewi Kolisu li sama tomo pi nasin sewi 
Kolisu majuna! pi ma Epanija a! jan 
mute li tawa tomo ni. jan pi ma Pilipina 
li pilin e ni: nasin sewi ona li suli mute 
tawa ona. lon la mi lukin e sitelen mute 
pi jan Jesu pi jan Meli lon insa pi tomo 
mute. ale li pona li musi, taso tenpo 
pimeja la mi pilin e ni: ma ni li ken ike. 
mi tawa weka ala tan tomo awen pi jan 
tawa la, ona li pona. 


1 “majuna” li “sin ala” 


mi tawa ma Poko tan ma tomo Sepu ke- 
peken tomo tawa telo. ma Poko li pona 
mute tawa mi. jan li pona mute. laso 
kasi pi pona mute li lon. telo suli kin li 
pona. taso ijo pona pi nanpa wan li tu 
tawa mi. ona li ni: soweli lili pi oko suli 
(tarsier) li lon. en la nena mute pi sama 
suli li lon. nimi ona li nena pi suwi pi- 
meja (Chocolate Hills). mi pana e mani 
tawa kepeken pi ilo tawa wawa pi sike 
tu lon tenpo suno wan. tawa ni li epiku? 
tawa mi. mi tawa insa pi laso kasi en ma 
tomo lili. mi tawa lon poka pi telo suli. 


ma Pilipina li ma pona. mi wile tawa sin. 
mi wile lukin e ijo pona mute ante a! 


» .« 
li 


pona mute a” 

2 “epiku 


kalama musi 
pi kulupu "PVRIS" 


tan lon Jawin 


kulupu Palisa (PVRIS) li kulupu seme? 
kulupu Palisa li kulupu pi kalama musi. 
tenpo sike luka luka li tawa la ona li 
kama lon. tenpo ni la kulupu li jo e jan 
Lin Kun (Lynn Gunn) e jan Pajan Ma- 
tona (Brian Macdonald), tenpo pini la 
ona li jo e jan mute. jan Lin Kun li jan pi 
kalama musi uta, ona li pali mute tan 
kulupu Palisa. ona li pana e kulupu suli 
tu wan pi kalama musi e kulupu lili wan 
pi kalama musi. mi toki e kulupu Palisa 
e kulupu ona pi kalama musi. 


mi open kepeken kulupu lili ona. ona 
li jo e nimi Akusi (Acoustic). ni li sin 
ala mute. ona li jo e kalama musi tu tu. 
kulupu Akusi li sin ala mute la mi toki 
mute ala e kulupu lili ni pi kalama musi. 
taso la mi kute e nasin pi kulupu Palisa 
lon kulupu ni. kalama musi pi kulupu 
Palisa li toki mute e ike pilin e utala ona. 
kalama musi Waki A (Akusi) (Waking 
Up [Acoustic]) li toki e ni: “mi pana lon 
tawa sijelo mi la mi pali e ijo ali.” jan Kun 
li toki mute e nimi ni. nimi ni li pana e 
nasin pi kulupu Palisa, nasin li toki e ike 
lawa e ike sijelo. 


lon kulupu pi kalama musi Wa Nosi 
(White Noise), sina ken kute e nasin 
sama, taso sina ken kute e kalama ante. 
kulupu Akusi li kepeken e tenpo mute li 
jo ala e kalama mute la kulupu Wa Nosi 
li jo e mute. kulupu Wa Nosi li open ke- 
peken kalama musi Soke (Smoke). ku- 
lupu Akusi li nasin La (Rock) lili la ni li 
nasin La mute. kin la sina kute e kalama 
uta wawa. kulupu Akusi li jo e kalama 
uta pi wawa ala la ni li jo e wawa. kala- 
ma ilo kin li wawa. pana pi kulupu Wa 

Nosi la kulupu Wa Nosi (Telu Peson) 
(White Noise [Deluxe Version]) li pana 
mute. ni la kalama musi tu wan li lon: 
kalama musi Ju En A (You and l), kala- 
ma musi Ensi (Empty), kalama musi Ju 
En A - Sipe (You and | - Stripped). mi la 
mi kute e kulupu Wa Nosi (Telu Peson), 
taso kalama musi sin li pona lili tawa 
mi. kalama musi sin pi kulupu Wa Nosi 
(Telu Peson) li pona tawa mi, kalama 
musi ante li pona mute. 


mi oline kulupu A Wi No A Pepon, A Wi 
Ni A E (All We Know Of Heaven, All We 
Need Of Hell). kulupu pi kalama musi 
ale la ni li pona mute tawa mi. mi kute 
sine nasin pi kulupu Palisa, mi kute sin 
e kalama monsuta!. kulupu A Wi No A 
Pepon, A Wi Ni AE la nasin pi ike lawa 
lilon mute. kulupu Wa Nosi la kulupu ni 
li kama jo e mani lili. kulupu pi kalama 
musi li open kepeken kalama wan taso 
- mi pilin e ni: ni li sama e open pilin pi 
kulupu. ale li weka, ijo awen taso li ilo 
kalama li kalama uta. ale li weka, ijo 
awen taso li pilin lon ona. ni li sama e 
nimi ni pi kalama musi Wa Wan (What's 
Wrong): “sina sona e ike mi la mi wile 
ala e toki len.” kulupu pi kalama musi A 
Wi No A Pepon, A Wi Ni A E la jan Kun 
li open pilin mute. 


tenpo pi kulupu Usi Mi (Use Me) li open 
kepeken kulupu lili Alusinasijon (Hallu- 
cinations). tenpo lili li tawa la kulupu ni 
li kama. kulupu Usi Mi li ante e kalama 
pi kulupu Palisa. kulupu pi tenpo pini li 
jo e kalama monsuta, taso kulupu ni li 
jo e kalama pi tawa musi. taso la, nasin 
toki pi kulupu Palisa li awen. kalama 
musi nanpa wan li open kepeken ni: 
“lape ala, mi pakala e akesi pi noka ala.” 


1 “monsuta” la sina pilin ike tan 
ni: ona li ken pakala e sina 


ni li toki e ni: jan Kun li lanpan? e lawa pi 
kulupu Palisa. tenpo ni poka la jan Kun 
li toki e ni: ona li lawa e Palisa lon ten- 
po ale. tenpo pini la, jan li pilin e ni: jan 
ale pi kulupu Palisa li pali sama. mi pilin 
e ni: nimi ni li open pona pi tenpo sin. 
kalama musi Te We (Dead Weight) kin 
li wawa. kalama uta pi jan Kun li wawa 
mute lon kalama musi Kimi A Minu 
(Gimme a Minute) lon kalama musi Te 
We. lon kulupu Usi Mi (Telu) (Use Me 
[Deluxe]), kulupu Palisa li pana e kala- 
ma musi luka sin: kalama musi Tan Ju 
(Thank You) en kalama musi sama ante. 


2 “lanpan” li “kama jo kepeken 
wawa” 


musi Monopoli li 
musi ala tan ni 
tan jan Kapesi Pake 


tenpo mun lete la, jan li ken kama jo e ijo 
musi sin. ijo wan li suli tawa ni. sina sona 
e musi Monopoli [Monopoly] anu seme? 
ona li ijo musi kepeken leko lipu. ona li 
kepeken nasin mani. ona li open lon ten- 
po sike nanpa 1935 li tan jan Sala Talo 
(Charles Darrow). jan Sala Talo li ante e 
musi tan jan Elisape Maki (Elizabeth Ma- 
gie). jan li esun e ma pi kule mute li pana 
e mani tawa jan ante. jan mute li sona li 
musi e musi Monopoli. taso, musi Monop- 
oli li musi ala. ni li lon tan seme? 


nanpa wan: pini la, jan wan taso li lon. 
musi Monopoli la, jan mute o moli lon 
pini. 


nanpa tu: musi Monopoli li olin e nasin 
mani. tenpo ali la, jan o lanpan* o pana 
e mani tawa jan ante. mani mute taso li 
pona lon musi Monopoli. 


nanpa tu wan: jan o utala taso. jan li ken 
ala pona ejan ante. tan ni la, jan li ken pilin 
ike tawa jan ante lon pini. 


1 “lanpan” li “kama jo kepeken wawa” 


a 


kalama musi sin li pona tawa mi, taso mi 
kute pi mute ala. 


tenpo ni la, jan Lin Kun li jo e ijo kama. 
kulupu Palisa li pana e kalama musi tu, 
kalama musi Monsa (Monster) en ka- 
lama musi Ma We (My Way). ni li pona 
mute tawa mi, mi pilin pona mute tan 
kalama musi pi tenpo kama. ale la, mi 
olin e kulupu Palisa e jan Lin Kun. 


nanpa tu tu: ken li weka. ijo ali lon musi 
Monopoli li kama tan kama pi lawa ala. 
ona li nasa. jan li ken ala sona e nasin suli 
tawa musi Monopoli. 


nanpa luka: musi Monopoli o kepeken 
tenpo suli. tenpo jan mute li tawa weka 
tan ni. 


ijo luka ni li pana e sona pi ike pi musi Mo- 
nopoli. taso, musi ante li awen pona. musi 
Katan [Catan] en musi Tominon [Domin- 
ion] li kepeken lipu kin. ona o kepeken 
tenpo lili. pini la, jan mute li ken lon musi 
ni. musi Katan en musi Tominon li kepek- 
en lili e nasin mani, taso ona li sewi ala e 
nasin mani. 


sina wile esun e musi la, o esun ala e musi 
Monopoli. o pana ala e musi Monopoli. 
o kama jo e musi ante. musi Monopoli li 
musi ala. 

toki 


kalama musi “o walo” 
tan jan Sonatan 


kalama musi pi toki pona li pona tawa 
sina anu seme? ona li musi pona tawa 
mi! pilin mi la jan Nasi [Nardi] li pali e 
kalama musi pona mute pi toki pona. 
tenpo ni la ona li pali e kalama musi “o 
walo”. musi ni li toki e tenpo lete e kon 
walo. ona li sama seme? 


mi kute e kalama musi. open la ona li 
pana e kalama suwi li toki e wile jan. 
ona li wile jo e jan pona wan lon poka 
ona. pilin ona la jan pona o awen lon 
poka! pini ni la ona li toki e ni: ike lon la 
lete li pona e ona. ona li pilin sama akesi 
tan ni: akesi li jo e sijelo lete kin. taso ijo 
wan li ken seli e ona. ni li pilin olin ona. 


kin la kalama musi ni li toki e wile tawa 
sewi kon: “o walo!” walo o tawa tomo 
o tawa kasi o tawa ma o tawa kon. ona 
li pilin e ni: jan lili o musi lon kon walo! 
ni li pana e pilin suwi pona pi tenpo pini 
tawa mi. kalama musi “o walo” la mi wile 
jan lili. taso ni li kalama musi ante... 


toki soweli - nanpa wan 
tan jan Eweni Wako 


soweli walo pimeja en soweli loje li 
tawa lon ma li lukin e soweli tawa lili. 
ona tu li wile moku mute. tan ni la ona 
tu li kama wile moku e ona. soweli walo 
pimeja li toki tawa soweli tawa lili: 


— soweli pi kute suli o kute! sowe- 
li wawa jelo li jan lawa ma li jan lawa 
pi soweli ali li toki e ni: mi ken moku e 
soweli ni: ona li moku e kasi anpa. tan 
ni lami moku e sina lon tenpo pimeja ni. 


— o awen, —soweli tawa lili li toki. — 
1 


soweli wawa jelo li jan lawa ma li jan 
lawa pi soweli ali li pana e sitelen ni 
tawa mi: ona li toki e ni: soweli li ken ala 
moku e mi. 


— ona li lon seme? — soweli walo pime- 
ja li toki li pilin nasa. 


— onali lon noka mi, — soweli tawa lili li 
toki pi musi ala. — sina wile, la sina ken 
lukin e ona, mije sona o. 


— jan sama pona mi o, soweli loje o, — 


soweli walo pimeja li toki, — o lukin e 
sitelen lon noka pi soweli tawa lili. 


— jan sama pona mi o, soweli loje o, — 
soweli walo pimeja li toki, — o lukin e 
sitelen lon noka pi soweli tawa lili. 

— jan sama pona mi o, soweli walo pi- 
meja o, —soweli loje li toki. ona li sona 
e ni: ike li lon, — mi pali e ni, la mi pilin 
pona, taso mi weka e ilo lukin mi lon 
tomo. sina ken ala ken lukin e ona? ni li 
lon a: sina sona mute. soweli ante ale li 
sona lili. 


nimi pona pi soweli loje li pona tawa 


toki nasa 
tan jan Alonola 


nanpa wan la, mi kama suli. 
nanpa tu la, mi petat. 
nanpa san? la, mi kapesi?. 
nanpa po“ la, mi mute a. 


sijelo mi li suli. 

open la, mi lili. 
mi awen lon ma mi. 
mi awen lon ma ni. 


mi lili li tawa mute. 
mi pana e kon, o kute: 
mi pona tawa sina! 
o kipisi? ala e mi a! 
"peta" li "laso jelo" 
"san" li "tu wan" 
"kapesi" li kule pi kasi kiwen 
"po" li "tu tu" 
sina "kipisi" e ijo la, sina tu e ona. 


CI SW LA 


moku 


soweli walo pimeja. ona li tawa sow- 
eli tawa lili li toki e ni tawa ona: ona o 
sewi e noka monsi ona. soweli tawa lili 
li sewi e noka monsi suli ona. soweli 
walo pimeja li kama tawa lukin e sitel- 
en pi jan lawa ma. tenpo ni la soweli pi 
kute suli li utala suli ni e ona lon sewi pi 
sinpin lawa: oko pi soweli walo pimeja 
li pakala. 


jan li lukin ala li kute ala li sona lili li olin 
e nimi pona, la ni li kama tawa ona. 


12 


tenpo pimeja sewi 


(O Holy Night) 


= i 
kijetesantakalu o! ian jan Kapesi Pake 


tan jan Ke Tami 
tenpo pimeja sewi. 
RES mi waso MUN li suno mute a. | 
ä tenpo ni li tenpo pi jan sewi kama. 


PSE ee ma li pakala li pilin ike a. 
S U Ko =) taso onali 
| lon li pona e kon. 
pilin pona! 
taso ni li ma pakala li sewi. 


pona tawa lukin mi lon poka 


pi tenpo suli sina. 


o tawa nena noka! 

o kute e kalama sewi! 
tenpo pimeja, sewi, li 
tenpo pi jan Jesu. 


S} 
ke x K ŝi 
L pimeja, sewi. - 
EXD ni li tenpo sewi. 
kijetesantakalu o = 
tan jan Ke Tami ona li pana e sona 


pi olin pi jan ante. 
nasin ona li olin li utala ala. 
ona li wekae ike. 


pilin jan jan anpa li pata mi. 
: ; nimi ona, la nasin ike li ala. 
tan jan Kapesi Pake kalama suwi, 
ji lamimutelipana | | 
lete mute li ken ala kute. e pona ali tawa nimi sewi. 
kute la onani li mute. : mo 
e jan Jesuli ali. 
lete en seli li awen lon ante. o sewi e nimi ona. 
ante en awen li suli e lete. TAN gi 
en sewi ona li wawa mute. 
wawaona _ 
en sewi ona li wawa mute! 
ee e 
ijo sin 


toki! ma pona pi toki pona la, jan li wile 
Py ante e toki mute! tenpo mun ni li mun pi 
-O antetoki! o antee lipu mute a! sina wile 
TA tawa ma pona la, o lukin: 

https://discord.gg/Byqn5z9 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 

jan Kapesi Pake 
jan Kapan 

jan Ke Tami 

lon Jawin 

jan Pije 

jan Polo 


jan Alonola 
jan Ke Tami 
jan Simo 


jan Eli 
jan Sonatan 


jan Alonola 
jan Simo 
jan Eli 

jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


Its a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would I learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 

